สุดติ่ง หญิงไทย ไปญี่ปุ่น
เรียบร้อยโรงเรียนสยาม เมื่อทัพลูกยางสาวไทย สอบผ่านเข้าสู่รอบสุดท้าย ศึกวอลเลย์บอลหญิงชิงแชมป์โลก 2018 ที่ประเทศญี่ปุ่น ซึ่งจะเป็นเจ้าภาพระหว่างวันที่ 29 กันยายน-20 ตุลาคม หรืออีก 1 ปีเต็มๆ โดยในครั้งนี้เป็นสมัยที่ 5 ของทีมไทยที่ได้สิทธิ์เข้าไปเล่นรอบสุดท้าย,นั่นเท่ากับว่า กว่าจะถึงการแข่งขันรายการดังกล่าว ยังมีสิ่งต่างๆ เกิดขึ้นมากมาย ที่สำคัญ ดาวรุ่งหลายคนในทีมชุดนี้ จะได้รับประสบการณ์อีกมากมายจากรายการอื่นๆ ก่อนหน้าที่ศึกลูกยางโลกจะเริ่มขึ้นอีกด้วย ,ในศึกวอลเลย์บอลหญิงชิงแชมป์โลก 2018 รอบคัดเลือก โซนเอเชีย รอบ 2 หรือรอบ 10 ทีมสุดท้าย สาวไทยอยู่กลุ่มบี ร่วมกับ เวียดนาม, อิหร่าน, เกาหลีเหนือ และ เกาหลีใต้,ผลงานสาวไทยสุดติ่ง แข่งไปแล้ว 3 นัด ชนะรวด 3-0 เซตทั้งหมด ไม่ว่าจะเป็น อิหร่าน, เวียดนาม และ เกาหลีเหนือ เก็บ 9 แต้ม เกี่ยวก้อยสาวเกาหลีใต้ ที่มี 9 แต้ม จาก 3 นัด เข้ารอบสุดท้ายไปด้วยกัน,แม้ว่าในนัดที่ 4 นัด วันอาทิตย์นี้ ต้องมาดวลเพลงตบกันอีก แต่ก็เพื่อแย่งอันดับ 1 ของกลุ่มเท่านั้น ไม่มีผลอะไร เพราะเข้ารอบไปแล้วทั้งคู่,หากย้อนกลับไปยัง 4 ครั้งที่สาวไทยได้เล่นในรอบสุดท้ายศึกชิงแชมป์โลก เริ่มที่ครั้งแรกเมื่อปี 1998 แข่งที่ประเทศญี่ปุ่น มี 16 ทีมเข้าร่วม ไทยอยู่กลุ่มดี แพ้ 0-3 เซตทั้ง 3 นัด ให้กับ เกาหลีใต้, จีน และ โครเอเชีย ได้อันดับ 15 ไปครอง,มาครั้งที่ 2 ในปี 2002 แข่งที่ประเทศเยอรมนี มีทีมผ่านเข้ามา 24 ชาติ ไทยอยู่ในกลุ่มดี ชนะ 1 แพ้ 4 โดยชนะออสเตรเลีย 3-1 เซต แพ้กรีซ 0-3 เซต แพ้โปแลนด์ 0-3 เซต แพ้จีน 1-3 เซต และแพ้บราซิล 0-3 เซต ได้อันดับที่ 20 กลับบ้าน,ครั้งที่ 3 ปี 2010 แข่งที่ประเทศญี่ปุ่น มี 24 ทีมเข้าร่วม ไทยอยู่ในกลุ่มซี ชนะ 2 แพ้ 3 โดยชนะคาซัคสถาน 3-1 เซต และชนะโครเอเชีย 3-0 เซต แพ้สหรัฐอเมริกา 1-3 เซต แพ้คิวบา 0-3 เซต และแพ้เยอรมนี 0-3 เซต จากนั้นได้เล่นในรอบจัดอันดับ กลุ่มเอฟ ชนะเนเธอร์แลนด์ 3-1 เซต ชนะเช็ก 3-1 เซต แพ้บราซิล 0-3 เซต แพ้อิตาลี 0-3 เซต ได้อันดับที่ 13 ร่วมกับ เกาหลีใต้,ส่วนในครั้งที่ 4 ปี 2014 แข่งที่ประเทศอิตาลี มี 24 ทีมเข้าร่วม ไทยอยู่ในกลุ่มซี ชนะ 1 แพ้ 4 โดยชนะเม็กซิโก 3-0 เซต แพ้สหรัฐอเมริกา 0-3 เซต แพ้รัสเซีย 0-3 เซต แพ้เนเธอร์แลนด์ 0-3 เซต และแพ้คาซัคสถาน 0-3 เซต ได้อันดับที่ 17 ร่วมกับ อาร์เจนตินา, แคนาดา และเปอร์โตริโก,สำหรับครั้งที่ 5 ปี 2018 แข่งที่ประเทศญี่ปุ่น มี 24 ทีมเข้าร่วม แต่ตอนนี้ยังได้ไม่ครบ เหลืออีก 10 ทีม ที่กำลังแข่งรอบคัดเลือกกันอยู่ ถ้าได้ครบเมื่อไหร่ จะมีการจับสลากแบ่งกลุ่ม,ถึงตอนนั้น ไม่ว่าสาวไทยจะอยู่กลุ่มไหน คู่แข่งมีเสียวสันหลังแน่นอน,JUPITER
เรียบร้อยโรงเรียนสยาม เมื่อทัพลูกยางสาวไทยสอบผ่านเข้าสู่รอบสุดท้าย ศึกวอลเลย์บอลหญิงชิงแชมป์โลก 2018 ที่ประเทศญี่ปุ่น ซึ่งจะเป็นเจ้าภาพระหว่างวันที่ 29 กันยายน
วอลเลย์บอลหญิงชิงแชมป์โลก 2018,วอลเลย์บอลหญิงชิงแชมป์โลก,วอลเลย์บอลหญิง,ลูกยางสาวไทย,วอลเลย์บอลหญิงชิงแชมป์โลก 2018 รอบสุดท้าย